**Kúpna zmluva**

uzavretá podľa § 409 a nasl. zákona č. 513/1991 Z. z. v znení neskorších predpisov

(ďalej len „Obchodný zákonník“)

a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len „zmluva“)

**Článok I**

**Zmluvné strany**

1. **Kupujúci: Univerzita Komenského v Bratislave** (ďalej len „UK“)

Sídlo: Šafárikovo nám. 6, 814 99 Bratislava

Korešpondenčná adresa: Šafárikovo nám. 6, P. O. Box 440, 814 99 Bratislava 1

Štatutárny orgán: prof. JUDr. Marek Števček, DrSc., rektor

Osoba oprávnená na podpis zmluvy: prof. JUDr. Marek Števček, DrSc., rektor

Ing. Ingrid Kútna Želonková, PhD., kvestorka (len do

sumy určenej podpisovým poriadkom) – verejný obstarávateľ upraví pred podpisom zmluvy

IČO: 00 397 865

DIČ: 2020845332

(ďalej len „kupujúci“)

2. **Predávajúci:**

Sídlo:

Zastúpený:

IČO:

DIČ:

IČ DPH:

Osoby oprávnené konať:

- vo veciach zmluvy:

- vo veciach realizácie zmluvy:

Tel.:

e-mail:

Číslo účtu:

IBAN:

Zapísaný v Obch. registri:

(ďalej len „predávajúci“)

(ďalej spolu aj ako „zmluvné strany“, jednotlivo ako „zmluvná strana“)

**Článok II**

**Úvodné ustanovenia**

1. Podkladom pre uzavretie tejto zmluvy je výsledok verejného obstarávania uskutočneného v rámci dynamického nákupného systému podľa §58-61 zákona o verejnom obstarávaní s názvom: „Nábytok pre UK 2023-2027“, uverejneného vo vestníku verejného obstarávania č. 112/2023 zo dňa 08.06.2023 pod značkou 19776 – MUT, a v európskom vestníku (TED) č. 2023/S 108-340239 zo dňa 07.06.2023, konkrétne výsledok verejného obstarávania zákazky s názvom: **„Nábytok pre študentské domovy Mlyny - 013“**.
2. Touto zmluvou sa stanovuje právny režim kúpy a predaja nábytku pre študentské domovy Mlyny podľa špecifikácie uvedenej v Prílohe č. 1 – Opis predmetu zákazky, ktorá je neoddeliteľnou súčasťou tejto zmluvy (ďalej len „príloha č. 1“).

**Článok III**

**Predmet plnenia zmluvy**

1. Predmetom tejto zmluvy je dodávka nábytku uvedeného v prílohe č.1 (ďalej aj „predmet zmluvy“) predávajúcim a záväzok kupujúceho prevziať tovar a zaplatiť za neho predávajúcemu dohodnutú cenu podľa podmienok dohodnutých v tejto zmluve.

**Článok IV**

**Cena**

1. Cena za predmet plnenia zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií SR č. 87/1996 Z. z., ktorou sa vykonáva zákon o cenách v znení neskorších predpisov. Cena je v súlade s § 2 citovaného zákona o cenách, založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
2. Zmluvná cena pokrýva všetky ekonomicky oprávnené náklady predávajúceho vynaložené v súvislosti s dodávkou predmetu plnenia zmluvy podľa špecifikácie v prílohe č. 1, ako aj súvisiace služby (balné, doprava, vyloženie tovaru na určené miesto, likvidácia obalov a iné). V cene sú zahrnuté náklady spojené s výmenou reklamovaného tovaru počas záručnej doby.
3. Zmluvná cena je uvedená v prílohe č. 2 - Cenová ponuka (ďalej len „príloha č.2“), ktorá tvorí neoddeliteľnú súčasť tejto zmluvy. Ceny uvedené v prílohe č.2 sú cenami pevnými, úplnými a konečnými v súlade s § 3 citovaného zákona o cenách, t. j. nebudú sa zvyšovať o ďalšie náklady počas celej doby platnosti tejto zmluvy.
4. Kupujúci zaplatí predávajúcemu cenu za predmet zmluvy v súlade s prílohou č. 2, ktorá tvorí neoddeliteľnú súčasť tejto zmluvy, celkom:

Cena bez DPH: Eur

DPH bude pripočítaná k cene bez DPH vo výške stanovenej platnými právnymi predpismi upravujúcimi výšku dane z pridanej hodnoty v deň vzniku daňovej povinnosti.

**Článok V**

**Podmienky dodania a preberania tovaru**

1. Miestom dodania tovaru a osoby oprávnené na prevzatie tovaru sú uvedené v čl. I tejto zmluvy.
2. Predávajúci sa zaväzuje dodať predmet zmluvy do **60 kalendárnych dní odo dňa nadobudnutia účinnosti tejto zmluvy**, pričom kupujúci pripúšťa dodanie predmetu plnenie zmluvy vo viacerých dodávkach v rámci stanovenej lehoty, max. však v troch dodávkach.
3. Predávajúci s kupujúcim dohodnú konkrétny termín odovzdania a prevzatia tovaru v rámci lehoty uvedenej v bode 2 tohto článku. Osoby kupujúceho oprávnené k prevzatiu predmetu zmluvy sú uvedené v článku I.
4. Predávajúci je povinný doručiť predmet zmluvy tak, aby počas jeho prepravy nemohla byť narušená jeho kvalita a vlastnosti, ako aj jeho obal.
5. Tovar bude dodaný spolu s dodacím listom, ktorý bude podkladom k faktúre.
6. Kupujúci je pri prevzatí predmetu tejto zmluvy povinný prekontrolovať jeho úplnosť, kompletnosť, a svojím podpisom na dodacom liste túto skutočnosť potvrdiť.

1. Kupujúci je oprávnený odmietnuť dodávku v prípade, ak táto bola dodaná po lehote na dodanie, má viditeľné vady, nebolo dodržané zmluvne dohodnuté množstvo. V takomto prípade sa bude postupovať, akoby ani nebola dodaná.
2. Predmet zmluvy sa považuje za dodaný po podpísaní dodacieho listu, kde bude uvedené množstvo, druh, cena, dátum a bude podpísaný zodpovednými osobami kupujúceho a predávajúceho.

**Článok VI**

**Platobné podmienky**

1. Kupujúci sa zaväzuje za riadne a včas dodaný tovar podľa prílohy č. 1 tejto zmluvy zaplatiť predávajúcemu kúpnu cenu podľa článku IV. na základe faktúry vystavenej predávajúcim (podľa miesta dodania uvedeného v čl. V. bod 1) po dodaní tovaru podľa článku V. tejto zmluvy. Maximálny počet vystavených faktúr môže byť tri. Kupujúci neposkytne predávajúcemu preddavok na zrealizovanie predmetu plnenia zmluvy.
2. Dodaný tovar bude fakturovaný v zmysle prílohy č.2. Faktúra bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál dodacieho listu.
3. Lehota splatnosti faktúry je 30 dní odo dňa prevzatia a odsúhlasenia faktúry kupujúcim. Ak predložená faktúra nebude spĺňať náležitosti podľa tohto článku alebo nebude vystavená v súlade so zmluvou, kupujúci ju vráti v lehote splatnosti predávajúcemu na dopracovanie. Opravená faktúra je splatná do 30 dní odo dňa jej prevzatia a odsúhlasenia kupujúcim. Faktúry budú uhrádzané výhradne prevodným príkazom.

**Článok VII**

**Záruka na tovary**

1. Predávajúci poskytuje na tovar záruku na dobu minimálne 24 mesiacov, resp. v prípade, ak výrobca poskytuje dlhšiu záruku, tak platí táto dlhšia záruka.
2. Predávajúci sa zaväzuje dodať kupujúcemu predmet zmluvy bez vád.
3. Záručná doba začína plynúť dňom prevzatia predmetu zmluvy, teda dňom podpísania dodacieho listu potvrdzujúceho odovzdanie a prevzatie predmetu zmluvy.
4. Zjavné vady predmetu zmluvy je kupujúci povinný reklamovať pri preberaní jednotlivých kusov. Kupujúci je oprávnený odmietnuť prevzatie zjavne poškodeného tovaru. Dôvody odmietnutia musia byť uvedené v zápise o neprevzatí dodaného tovaru.
5. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov.
6. Kupujúci je povinný reklamovať vady dodaného tovaru písomne (aj e-mailom). Lehota na odstránenie reklamovaných vád bude určená dohodou zmluvných strán. Náklady súvisiace s reklamovaným tovarom znáša predávajúci v plnom rozsahu.
7. Kupujúci môže požadovať výmenu tovaru s vadou za nový tovar bez vád.

**Článok VIII**

**Využitie subdodávateľov**

1. Ak predávajúci pri plnení zmluvy využije kapacity subdodávateľa/ľov, ktorí sú mu známi, uvedie podiel plnenia zo zmluvy, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, podiel plnenia v % a predmet plnenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia.

|  |  |  |  |  |
| --- | --- | --- | --- | --- |
| Obchodné meno subdodávateľa | Adresa sídla subdodávateľa | IČO | Podiel plnenia v % a predmet plnenia | Meno a priezvisko osoby oprávnenej konať za subdodávateľa, adresa pobytu, dátum narodenia, funkcia |
| \* |  |  |  |  |

\*(pozn. vyplní len úspešný uchádzač pred podpisom zmluvy, doplní počet riadkov podľa potreby)

1. Predávajúci je povinný oznámiť kupujúcemu akúkoľvek zmenu údajov o subdodávateľoch.
2. Predávajúci je povinný najneskôr päť pracovných dní vopred písomne predložiť kupujúcemu na schválenie každého subdodávateľa, ktorý by mal realizovať časť alebo celú zmluvu pre predávajúceho podľa tejto zmluvy, resp. každú zmenu subdodávateľa, alebo nástup nového subdodávateľa. Kupujúci je povinný sa písomne vyjadriť (schváliť subdodávateľa alebo odmietnuť) najneskôr do dvoch pracovných dní po dni obdržania písomnej žiadosti predávajúceho, inak sa má za to, že subdodávateľa schválil.

**Článok IX**

**Zmluvné pokuty a úroky z omeškania**

1. V prípade omeškania predávajúceho s plnením predmetu tejto zmluvy, teda s dodaním a namontovaním tovaru v lehote uvedenej v článku V ods. 2 si kupujúci môže uplatniť voči predávajúcemu zmluvnú pokutu vo výške 1 % z ceny nedodaného tovaru v Eur bez DPH za každý, aj začatý deň omeškania. Týmto však nie je dotknutý nárok na náhradu škody.
2. V prípade omeškania predávajúceho s odstránením vád a nedorobkov v dohodnutom termíne si kupujúci môže uplatniť voči predávajúcemu zmluvnú pokutu v sume 0,5 % z ceny reklamovaného tovaru v Eur bez DPH za každý, aj začatý deň omeškania až do doby ich skutočného odstránenia.
3. V prípade podstatného porušenia zmluvy je kupujúci oprávnený účtovať predávajúcemu zmluvnú pokutu vo výške 15% z celkovej ceny zmluvy v Eur bez DPH a zároveň odstúpiť od zmluvy pre jej podstatné porušenie.
4. V prípade porušenia povinností uvedených v čl. VIII tejto zmluvy predávajúcim, je kupujúci oprávnený uplatniť si voči predávajúcemu zmluvnú pokutu vo výške 500,- Eur za každý prípad.
5. Ak nebude vykonaná úhrada predávajúcemu v zmysle platobných podmienok tejto kúpnej zmluvy, môže si predávajúci uplatniť za každý deň omeškania úrok z omeškania v zákonnej výške z hodnoty neuhradenej faktúry.
6. Pri odstúpení od zmluvy podľa článku X je druhá zmluvná strana oprávnená vymáhať preukázateľne vynaložené náklady.
7. Zaplatením zmluvnej ponuky nie je dotknutý nárok kupujúceho požadovať od predávajúceho náhradu škody.

**Článok X**

**Právo odstúpenia od zmluvy**

1. Zmluvu je možné ukončiť dohodou zmluvných strán k určitému dátumu alebo odstúpením od zmluvy.
2. Odstúpenie od zmluvy je možné:
3. pri podstatnom porušení zmluvy druhou zmluvnou stranou, alebo keď sa pre druhú zmluvnú stranu stalo splnenie podstatných zmluvných povinností úplne nemožným (vis maior), napr. v prípade poistnej udalosti, živelnej udalosti,
4. ak predávajúci poruší zmluvu iným ako podstatným spôsobom a takéto porušenie nenapraví ani v dodatočnej primeranej lehote na nápravu určenej kupujúcim.
5. Za podstatné porušenie zmluvy na účely odstúpenia od tejto zmluvy sa považuje najmä:
6. dodanie tovaru za iné ako jednotkové ceny uvedené v prílohe č. 2 zmluvy,
7. ak predmet plnenia zmluvy bude fakturovaný v rozpore s dohodnutými podmienkami v zmluve alebo bude opakovane fakturovaný,
8. neschopnosť predávajúceho dodať predmet zmluvy za ceny uvedené v prílohe č. 2 zmluvy,
9. omeškanie predávajúceho s dodávkou tovaru o viac ako 5 dní,
10. omeškanie kupujúceho s úhradou faktúry o viac ako 30 dní,
11. predávajúci poskytne kupujúcemu predmet zmluvy takým spôsobom, ktorý je v rozpore s touto zmluvou,
12. ak predávajúci alebo kupujúci vstúpi do likvidácie, na jeho majetok bude vyhlásený konkurz, konkurzné konanie bolo zastavené pre nedostatok majetku, reštrukturalizácia, bude zahájené exekučné konanie,
13. ustanovenia uvedené v zákone o verejnom obstarávaní,
14. omeškanie so začatím odstraňovania vád alebo iných nedostatkov predmetu zmluvy, resp. omeškanie s odstránením týchto vád o viac ako 5 pracovných dní oproti dohodnutému termínu; v prípade havarijných stavov to neplatí.
15. Zmluva zaniká dňom doručenia písomného oznámenia o odstúpení od zmluvy druhej zmluvnej strane.
16. Odstúpením od zmluvy nie je dotknutý nárok na náhradu škody vzniknutej porušením zmluvy a nárok na zaplatenie zmluvnej pokuty.

**Článok XI**

**Záverečné ustanovenia**

1. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.
2. Táto zmluva nadobúda platnosť dňom jej podpisu obidvoma zmluvnými stranami a účinnosť v deň nasledujúci po dni jej zverejnenia v Centrálnom registri zmlúv vedenom Úradom vlády SR.
3. Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, pričom platnými sa stanú dňom podpisu obidvoma zmluvnými stranami a účinnými dňom nasledujúcim po dni zverejnenia v Centrálnom registri zmlúv vedenom Úradom vlády Slovenskej republiky. Predávajúci týmto prehlasuje, že súhlasí s ich zverejnením v celom rozsahu v Centrálnom registri zmlúv. Ústne vedľajšie dohody k zmluve neexistujú.
4. Zmluva je vyhotovená v troch rovnopisoch, pričom kupujúci obdrží dva rovnopisy a predávajúci jeden rovnopis.
5. Zmluvné strany prehlasujú, že zmluvu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi.
6. Predávajúci prehlasuje, že v prípade, že sa na neho vzťahuje povinnosť zápisu do registra partnerov verejného sektora, je a počas celého trvania zmluvy ostane zapísaný v registri partnerov verejného sektora v súlade s § 11 zákona o verejnom obstarávaní, pričom konečným užívateľom výhod zapísaným v registri partnerov verejného sektora nemôžu byť osoby uvedené v §11 ods. 1 písm. c) zákona o verejnom obstarávaní. Predávajúci zodpovedá a zaväzuje sa zabezpečiť, aby každý jeho subdodávateľ, ktorý sa podieľa na plnení zmluvy, bol počas celého trvania zmluvy zapísaný v registri partnerov verejného sektora v zmysle zákona č. 315/2016 Z. z o registri partnerov verejného sektora a o zmene a doplnení niektorých zákon, ak sa na neho povinnosť zápisu vzťahuje, pričom platí podmienka podľa § 11 ods. 1 písm. c) zákona o verejnom obstarávaní.

**Príloha č. 1:** Opis predmetu zákazky

**Príloha č. 2:** Cenová ponuka

V Bratislave, dňa ........................... V ................................, dňa ..................

Kupujúci: Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prof. JUDr. Marek Števček, DrSc

rektor

Ing. Ingrid Kútna Želonková, PhD.

kvestorka

verejný obstarávateľ upraví pred podpisom zmluvy